Σταματέλος Τουρκολέκας

Ο Σταματέλος Τουρκολέκας († 1816) ήταν Έλληνας κλέφτης και στρατιωτικός που έδρασε κατά την προεπαναστατική περίοδο.

Βιογραφικό 
Ο Σταματέλος ήταν αρχηγός μιας ομάδας κλεφτών που δρούσε στην περιοχή του Λεονταριού. Τη δεκαετία του 1800 κατέφυγε στα Επτάνησα όπου υπηρέτησε ως αξιωματικός στα  άτακτα σώματα που συγκροτήθηκαν και έδρασαν υπό γαλλική, ρωσική και εν τέλει βρετανική διοίκηση. Μετά τη διάλυση των άτακτων σωμάτων επέστρεψε κατά το 1816 στην Πελοπόννησο. Φτάνοντας στη Μονεμβασιά αναγνωρίστηκε από τους ντόπιους Τούρκους, οι οποίοι τον αιχμαλώτισαν μαζί με τον γιό του Ιωάννη και τον - επίσης αξιωματικό στα Επτάνησα και γιο του Ζαχαριά Μπαρμπιτσιώτη - Αναγνώστη Ζαχαρόπουλο και κατόπιν τους αποκεφάλισαν.

Ήταν παντρεμένος με τη Σοφία Καρούτσου, αδερφή της συζύγου του Θεόδωρου Κολοκοτρώνη. Παιδιά του ήταν ο Νικήτας Σταματελόπουλος (γνωστός ως Νικηταράς) και ο Άγιος Ιωάννης ο Τουρκολέκας, ο οποίος σκοτώθηκε μαζί με τον πατέρα του και τιμάται ως άγιος.

Παραπομπές

Πηγές 
 

Κλέφτες
Έλληνες στρατιωτικοί σε στρατούς άλλων κρατών